 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ጋዜጠኛ ያየሰው ሽመልስ ብዘይ ቅድመ ኩነት ክፍታሕ ሲፒጄ ሓቲቱ 2 ሚያዝያ 2020 ምንጪ ስእሊ, YAYESEW ንመሰል ጋዜጠኛታት ዝሕለቕ ዓለማዊ ትካል ሲፒጄ መንግስቲ ኢትዮጵያ ንዝኣሰሮ ጋዜጠኛ ያየሰው ሽመልስ ብዘይ ዝኾነ ቅድመ ኩነት ብህጹጽ ክፈትሖ ሓቲቱ ብተወሳኺ ድማ መንግስቲ ኢትዮጵያ ንጋዜጠኛታት ብዘይ ክሲ ምእሳር ደው ከብል ጸዊዑሎ ጋዜጠኛ ያየሰው ሽመልስ 27 መጋቢት ኣብ ለገጣፎ ከምዝተኣሰረ እቲ ትካል ሓቢሩ ጋዜጠኛ ያየሰው ሽመልስ ኣብ ቴሌቪዥን ትግራይ ብዘቕርቦ ሰሙናዊ ናይ ፖለቲካ መደብን ኣብ ፍትህ ዝተብሃለት ናይ ውልቀ መጽሄት ብዘቕርቦ ጽሑፋቱን ዝፍለጥ እዩ ኣብ ናይ ውልቁ ፌስቡክን ኢትዮ ፎረም ኣብ ዝበሃል ናይ ዩቱብ ቻነሉን ድማ እዋናዊ ጸብጻባት የቕርብ ነይሩ መሓዙቱ ንሲፒጄ ከምዝበልዎ እቲ ጋዜጠኛ ብኣቆጻጽራ ኣውሮጳውያን 28 መጋቢት ናብ ቤት-ርዲ ዝቐረበ ኾይኑ ክሲ ከይቐረቦ ኣብ ቀይዲ ፖሊስ ክጸንሕ ተወሲኑ እዩ መንግስቲ ኢትዮጵያ ዝኣሰሮ ጋዜጠኛ ንክፈትሕ ተሓቲቱ መንግስቲ ኢትዮጵያ ብሕጊ ሽበራ ንጋዜጠኛታት ይኣስር ምህላዉ ተገሊጹ ኣብ ኢትዮጵያ ናይ ተቓውሞ ድምጽታት ናይ ምዕፋን ተርእዮታት ኣሎ ኤርትራ ብዙሓት ጋዜጠኛታት ካብ ዝኣሰራ ሃገራት ሓንቲ ተባሂላ ጋዜጠኛ ያየሰው ብመጋቢት 26 ሕማም ኮሮናቫይረስ ኣብ ኢትዮጵያ ብዝምልከት ሓደ ጸብጻብ ምስኣቕረበ እዩ ተኣሲሩ ነቲ ጽብጻቡ ድማ ሚኒስትሪ ጥዕና ኢትዮጵያ ነቒፍዎ ነይሩ ህዝቢ ሓበሬታ ኣብ ዝደልየሉ ኣብዚ እዋን ንጋዜጠኛ ምእሳር ነቐፌታዊ ትሕዝቶ ዘለዎም ጸብጻባትን ናይ ተቓውሞ ሓሳባትን ንክህልዉ ዝገብር እዩ ኢላ ተወካሊት ሲፒጄ ኣብ ትሕተ ሰሃራ ኣፍሪቃ ሙቶኪ ሙሞ ሰብመዚ ኢትዮጵያ ንጋዜጠኛ ያየሰው ሽመልስ ብዘይቅድመ ኹነት ብህጹጽ ክፈትሕዎን ኮሮናቫይረስ ዝምልከቱ ጸብጻባት ካብ ምምማይ ክቑጠቡን ኣለዎም ኢላ ያየሰው ሽመልስ ቅድሚ ምእሳሩ ዘቕረቦ ጸብጻብ መንግስቲ ኢትዮጵያ ንመራሕቲ ሃይማኖት 200,000 መቓብር ከዳልዉ ሓቢርዎም ዝብል ነይሩ ሚኒስትሪ ጥዕና ድማ እቲ ጸብጻብ ሓሶት እዩ ዝበለ ኮይኑ ኮነ ተባሂሉ ህዝቢ ንምድንጋር ዝቐረበ ክብል ድማ ነቲ ጸብጻብ ኮኒንዎ እዩ መሓዙቱ ንሲፒጄ ከምዝበልዎ እቲ ጋዜጠኛ ዘቕርቦም ጸብጻባት ንማእከላይ መንግስቲ ዝነቕፉ ብምንባሮምን ምስ ቴሌቪዥን ትግራይ ብዘለዎ ምትእስሳርን ኣብ ዓይኒ ሰበ-ስልጣን ማእከላይ መንግስቲ ኣትዩ ጸኒሑ እዩ ሰራሕተኛተት ጸጥታ ማእከላይ መንግስቲ የፈራርሕዎ ምንባሮም እውን እቶም ስሞም ክገልጹ ዘይደለዩ መሓዙቱ ንሲፒጄ ተዛሪቦም እዮም ኣብ ቀረባ እዋን ምስ ምኒስተር ጉዳያት ወጻኢ ኢትዮጵያ ነበር ስዩም መስፍን ብዝገበሮ ቃለ-መሕተት ካብ ሓደ ኣባል ጸጥታ ቴሌፎን ተደዊልዎ ምንባሩውን ይግለጽ ኣብ ኢትዮጵያ ብዛዕባ ዘሎ ዝርገሐ ኮሮናቫይረስ ዛጊት እንታይ ንፈልጥ? 